tartuNLP/wikipedia-smugri-20251201 huggingface dataset:
Moya Brennan

Moya Brennan (s. 4. elokuuta 1952 Gaoth Dobhair, Irlanti) on irlantilainen laulaja, joka tuli tunnetuksi Clannadin päälaulajana. Brennanin ensimmäinen sooloalbumi "Máire" julkaistiin vuonna 1992. Hänen sisarensa Enya on yksi maailman menestyneimmistä naisartisteista.
O (albumi)

O on Damien Ricen esikoisalbumi, joka julkaistiin 1. helmikuuta 2002. Albumin ensimmäinen single "The Blower's Daughter" nousi ennen albumin valmistumistaan Irlanninn top 20 -listalle. Useat albumin kappaleet ovat olleet mukana elokuvien ja tv-sarjojen soundtrackeillä, mm. "Blower's Daughter" ja "Cold Water" elokuvassa Iholla ja "Delicate" tv-sarjassa House.
Levyllä on kaksi piiloraitaa, "Prague" ja "Silent Night". Damien Ricen lisäksi levyllä laulaa useissa kappaleissa irlantilainen laulaja Lisa Hannigan.
Charles D. B. King

Charles Dunbar Burgess King (12. maaliskuuta 1871 Monrovia – 1961) oli liberialainen poliitikko ja presidentti vuosina 1920–1930. 
King oli True Whig -puolueen jäsen. Puolue oli vallassa yli vuosisadan 1878–1980. 
King toimi alkuun ulkoministerinä, kunnes hänet valittiin presidentiksi 1920. Vuoden 1927 vaaleissa hän sai virallisen ilmoituksen mukaan 234 000 ääntä, kun Liberiassa oli tuolloin vain 15 000 rekisteröityä äänestäjää. Guinnessin ennätysten kirjassa Liberian vuoden 1927 presidentinvaalit on mainittu kaikkien aikojen suurimpana vaalihuijauksena.
Vaalit hävinnyt Thomas J. R. Faulkner syytti useita True Whig -puolueen johdon jäseniä urakkatyöläisten myymisestä orjiksi. Kansainliiton muodostaman brittiläisen asianajajan Cuthbert Christyn johtaman komission antaman selonteon mukaan Faulknerin syytökset osoittautuivat usein perustelluiksi. Selonteko nimesi useita valtion virkamiehiä, mukaan luettuna varapresidentti Allen N. Yancy. King ja Yancy erosivat seuranneen skandaalin vuoksi joulukuussa 1930.
Kaustisen kamarimusiikkiviikko

Kaustisen kamarimusiikkiviikko () on tammi–helmikuun vaihteessa Kaustisella järjestettävä kamarimusiikkitapahtuma, jonka järjestäjänä on Kaustisen Kamarimusiikkiyhdistys ry. Ensimmäisen kerran kamarimusiikkiviikko järjestettiin vuonna 1978. Kamarimusiikkiviikon perusti säveltäjä Pehr Henrik Nordgren, joka toimi pitkään myös viikon taiteellisena johtajana. Vuonna 2020 viikon taiteellisena johtajana aloitti Sibelius-Akatemian viulumusiikin professori, viulutaiteilija Kaija Saarikettu. Hänen jälkeensä taiteellisena johtajana aloitti vuonna 2023 Tiila Kangas.
Kaustisen kamarimusiikkiviikko järjestetään vuosittain tammi-helmikuun vaihteessa. Tapahtuman musiikillinen kirjo ulottuu varhaisbarokista rakastetuimpiin klassikoihin ja uusimpaan musiikkiin, jota on viikolla kantaesitetty jo yli 70 teoksen verran.
Taiteellisina johtajina ovat aikaisemmin toimineet myös säveltäjä Veli-Matti Puumala, oboisti Anni Haapaniemi, viulisti Kreeta-Maria Kentala, viulisti Jari Valo sekä dramaturgi ja ohjaaja Vesa Tapio Valo. Viikon tunnuslause on "Talvi soi tarinoita".
Pääosa konserteista on Kansantaiteenkeskuksessa kallion sisään louhitussa Kaustinen-salissa sekä Pelimannitalossa ja Kaustisen kirkossa. Musiikki kiertää -ilmaiskonsertit toteutetaan yhdessä paikallisten ammattimuusikoiden sekä Kaustisen musiikkilukion kanssa. Tapahtuma on viime vuosina levittäytynyt myös alueen lähikuntiin erilliskonserttien ja kurssitoiminnan myötä.
Magdalen College

Magdalen College (äännetään ) on yksi englantilaisen Oxfordin yliopiston collegeista. 
Magdalen College perustettiin vuonna 1458 korvaamaan toisaalla Oxfordissa sijainnut, 1448 perustettu Magdalen Hall -niminen instituutio. Collegen perusti Winchesterin piispa William of Waynflete. Perustajan laatimissa säännöissä määrätään, kuinka collegen nimi äännetään. Samoin niissä säädettiin nykyisin maineikkaan kuoron perustamisesta.
Gamesa

Gamesa Corporación Tecnológica on espanjalainen energiayritys, joka valmistaa pääasiassa tuuliturbiineja ja rakentaa tuulipuistoja. Gamesa on IBEX 35 -yritys, ja sen toimitusjohtaja on Guillermo Ulacia. Yrityksen liikevaihto oli 2007 3,3 miljardia euroa ja 2006 2,4 miljardia euroa. Vuoden 2007 lopussa työntekijöitä oli 7 000 ja (2006) 5 420.&lt;ref name="Note2/08"&gt;Gamesa finaliza 2007 con un crecimiento del 36% en sus ventas y un beneficio neto de 220 Millones de euros Noticias Gamesa 28.2.2008&lt;/ref&gt;
Yhtiöön sisältyvät Aeronautics (lentokonetarvikkeita) ja Energy. Energiaan sisältyy uusiutuva energia, tuulivoima ja palvelut. Yritys myy tuuliturbiineja ja aurinkokennoja. Yrityksen pääkonttori on Vitoria-Gasteizissa. Yrityksellä on tuotantoa Espanjassa, Portugalissa, Saksassa, Isossa-Britanniassa, Irlannissa, Italiassa, Ranskassa, Marokossa, Egyptissä, Intiassa, Kiinassa ja Yhdysvalloissa. Yritys perusti useita tehtaita Pennsylvaniaan 2006. BTM Consultin mukaan vuonna 2007 suurimmat tuulivoimayhtiöt liikevaihdon mukaan olivat Vestas, GE Wind ja Gamesa (15,4 % markkinaosuus).&lt;ref name="BTM2/08"&gt; International Wind Energy Development World Market Update 2007, Forecast 2008-2012 BTM Consult Press Release 23.3.2008&lt;/ref&gt;
Aurinkoenergia.
Gamesa Solar tuottaa Sevillassa aurinkokennoja kapasiteetilla 6 MW (2007). Aurinkolämmityksen tuotantokapasiteetti oli 60 000 m²/vuosi (2007).
The Gods of Earth and Heaven

The Gods of Earth and Heaven on Army of Loversin toukokuussa vuonna 1993 julkaisema pop-albumi. Levyltä julkaistiin singleinä kappaleet "Israelism", "La plage de Saint-Tropez" ja "I am", joista suurimmaksi hitiksi muodostui "Israelism", joka valloitti listat Skandinaviassa ja Israelissa keväällä 1993, vaikka esimerkiksi Israelissa se sai paljon kritiikkiä osakseen. Israelissa single pysyi listaykkösenä kolme kuukautta putkeen.
"The Gods of Earth and Heaven" albumia pidetään yleisesti fanien keskuudessa Army of Loversin parhaana levynä ja se olikin musiikillisesti ryhmän kunnianhimoisin tuotos. Monen kriitikon mielestä se oli kaupallinen itsemurha ja levy myikin huomattavasti vähemmän kuin edeltäjänsä. Albumi jäi täysin ilman julkaisua muun muassa Yhdysvalloissa. Suomessa levy nousi albumilistalla korkeimmillaan sijalle 8, pysyen listalla 20 viikkoa. Vuoteen 2005 mennessä albumia oli myyty Suomessa 22 367 kappaletta, mikä on reilusti nykyistä kultalevyrajaa (10 000) suurempi määrä.
Suomen Leijona

Suomen Leijona on kertatulta ampuva tarkkuuspienoiskivääri. Se on pisimpään sarjavalmistuksessa ollut suomalainen asemalli, ja sitä valmistettiin vuosina 1930–1979. Eri malleja on noin 20 kappaletta. Kilpa-aseena se oli maailman paras 1930–1940-luvuilla ja käyttökelpoinen kilpa-ase vielä 1980-luvun alkuun. Hyvistä materiaaleista tehtynä sekä oivallisesti suunniteltuna ase kelpaa yhä mainiosti harjoitteluaseeksi. 
Yleiskuvaus.
Aseen säädöt.
Rata-aseessa voi olla paljon säätöjä. Kuvan ase on 1960-luvun ns. vakioluokan pienoiskivääri, jossa säätöjä on vähemmän. Perälevyn avulla säädetään aseen tähtäimet silmän tasalle. Geometria vaihtelee paitsi henkilön mukaan, myös ampuma-asennon vuoksi. Tällä aseella on kilpailtu 50 metrin matkalla, pysty, polvi sekä makuuasennoissa. Etutukin alla olevaa hihnaa käytetään polvi- ja makuuasennoissa vakauttamaan ase/ampuja-yhdistelmää. Diopterin etu- ja takareiän halkaisijaa vaihdellaan asennon ja valaistusolosuhteiden mukaan. Luodin osumapistettä muutetaan säätämällä takatähtäimen (ylhäällä keskellä) vaaka- ja pystysuunnan ruuveja. Tällä aseella ruuvin 1/12 kierros ('naksu') vastaa 3 mm siirtymää 50 metrin matkalla.
Kisamenestys.
Toivo Mänttäri on suunnitellut osia Suomen Leijonaan sekä ampunut sillä kilpaa. Legendaarisen maineensa Mänttäri saavutti vuoden 1939 MM-kilpailuissa Sveitsissä ampumalla pienoiskiväärillä ME-tuloksen 400 pistettä: 40 laukausta ja kaikki kymppiin. Tätä täydellistä tulosta sivuttiin seuraavan kerran vasta 1952. Neljäkymmentä 50 metrin päässä olevaa luodinreikää olisi voinut peittää nykyisellä 10 eurosentin kolikolla! Toki taulua vaihdettiin laukausten välillä.
Kilpa-aseen kehitys.
Tarkkoja aseen piippuja on osattu valmistaa yli 100 vuotta. Rata-aseissa piippu on yleensä hyvin paksu (katso kuvan alarivin oikeanpuoleisinta pikkukuvaa). Kaliiperin .22 LR paineesta aiheutuvat kuormitukset voidaan hallita ainevahvuudella, joka on murto-osa rata-aseen piipun seinämän paksuudesta. Massa auttaa pitämään aseen vakaana (hitausmomentti kasvaa ⇒ heilahtelut ovat hitaampia).
Alkuperäisen Leijonan lukkolaitteen suunnitteli ja patentoi asesuunnittelija Aimo Lahti, mutta lukkolaitetta yksinkertaistettiin jo muutaman valmistussarjan jälkeen. Suomen Leijonan laukaisukoneisto oli 1930-luvulla aikaansa edellä. Hyvä koneisto on herkkä, tarkka ja nopea. Liipaisinta ei tarvitse painaa lujaa, sen tuntuma on aina samanlainen sekä iskuri lyö nopeasti (hyvän ja huonon ero on muutamia kymmeniä millisekunteja) sen jälkeen kun virekynnet vapautuvat. 
Leijonan takatähtäin (kollaasin ylärivin keskimmäinen kuva) on aseen elinkaaren alkupuolelta. Takatähtäin yhdessä rengas- tai tolppamaisen etutähtäimen/jyvän kanssa muodostaa diopteritähtäimen.
Glory, Glamour and Gold

Glory Glamour and Gold on dancepop-yhtye Army of Loversin lokakuussa 1994 julkaisema neljäs ja viimeinen studioalbumi. Levy julkaistiin tammikuussa 1995 myös Isossa-Britanniassa ja Yhdysvalloissa.
"Glory Glamour and Gold" sai osakseen ristiriitaisia arvosteluja, osan mielestä Army of Loversin olisi pitänyt pysyä edellisen "The Gods of Earth and Heaven" albumin äänimaisemissa kun taas osan mielestä modernimpi dancesoundi toisi yhtyeelle uusia faneja ja avaisi ovet uudelle maailmanvalloitukselle.
Monet kriitikot pitävät "Glory Galmour and Goldia" Army of Loversin parhaana studioalbumina koskaan.
Lyriikoiden puolesta Army of Lovers otti pari askelta rauhallisemmin, sillä edellinen albumi jäi ilman julkaisua Yhdysvalloissa voimakkaiden sanoitustensa takia, mutta uutta albumia hehkutettiin Yhdysvalloissa yhtenä maailman parhaista dance-levyistä.
Albumin tuottivat Alexander Bard ja Anders Wollbeck. Levyn kansivihkoon on myös muutaman kappaleen kohdalle merkitty tuottajaksi Vacuum mutta todellisuudessa Vacuum oli vielä tuolloin pelkkä kaksikko Alexander ja Anders.
Yleisesti albumin myynti ei ollut suuri, mutta se myi kultaa Italiassa ja Ranskassa.
Danny Yatom

Danny Yatom (, s. 15. maaliskuuta 1945) on israelilainen poliitikko ja Mossadin entinen pääjohtaja.
Yatom on ollut Mossadin pääjohtaja vuosina 1996–1998. Työväenpuolueen edustaja knessetissä hän ollut vuodesta 2003.
Harrogate

Harrogate [] on noin asukkaan kaupunki ja asukkaan hallintopiiri "(borough)" North Yorkshiren kreivikunnassa Pohjois-Englannissa. Hallintopiiriin kuuluu Harrogaten kaupungin lisäksi Knaresboroughin maaseutukaupunki, Riponin katedraalikaupunki ja laajalti maaseutua. Riponin lounaispuolella sijaitsee Studleyn kuninkaallinen puisto ja Fountains Abbeyn rauniot, jotka ovat muodostaneet Unescon maailmanperintökohteen vuodesta 1986 lähtien.
Harrogatessa järjestettiin vuoden 1982 Eurovision laulukilpailu. Vuonna 2007 kaupungin alueelta löydettiin viikinkiaikainen Harrogaten aarre.
Saukkobeletti

Saukkobeletti eli saukkonäätä ("Cynogale bennettii") on sivettieläimiin kuuluva petonisäkäs. Sitä tavataan Malakan niemimaalla sekä Borneon ja Sumatran saarilla vetisillä soilla sekä purojen ja jokien varsilla.. Suomen Lajitietokeskus käyttää lajista nimitystä vesibeletti.
Saukkobeletti näyttää hyvin paljon merisaukolta. Laji on hyvin sopeutunut osittaiseen vesielämään. Saukkobeletit pystyvät sulkemaan sieraimensa ja korvansa läpällä. Niillä on melko leveät räpyläjalat uimista varten. Saukkobelettien koko on noin 70–88 senttimetriä. Lajin turkki on pohjaltaan vaalea, mutta karvat tummenevat kärkeä kohti. Lisäksi muuten lähes mustassa turkissa on siellä täällä harmaampia karvoja. Saukkobeletin viiksikarvat ovat pitkät ja niitä on runsaasti.
Lasten Eurovision laulukilpailu 2004

Toinen Lasten Eurovision laulukilpailu 2004 järjestettiin Håkans Hallissa Lillehammerissa, Norjassa. Kilpailu oli tarkoitettu 8–15-vuotiaille lapsille ja nuorille. 
Kilpailuun osallistui 18 maata. Kilpailun voitti Espanjan edustaja María Isabel laululla "Antes Muerta Que Sencilla". Kilpailuun osallistuivat ensimmäistä kertaa Ranska ja Sveitsi.
Osallistujamaat.
18 maata osallistui vuoden 2004 kilpailuun.
Batem

Batem, oikealta nimeltään Luc Collin (s. 6. huhtikuuta 1960 Kamina, Belgian Kongo) on belgialainen sarjakuvapiirtäjä ja -käsikirjoittaja. Hän on tehnyt muun muassa "Marsupilami"-sarjakuvaa vuodesta 1987 alkaen.
Maustekairapalmu

Maustekairapalmu ("Pandanus amaryllifolius") on kairapalmuihin kuuluva trooppinen kasvi, joka tunnetaan nimellä pandan. Kasvia käytetään yleisesti kaakkoisaasialaisessa keittiössä. Kasvilla on viuhkamaiset lehdet ja puumaiset ilmajuuret. 
Kasvi on harvinainen luonnossa, mutta sitä viljellään laajalti maustekasvina. Se on kaksikotinen kasvi, ja varsinkaan hedekukkia ei nähdä usein. 
Kasvista käytetään lehdet joko tuoreina tai nahistuneina. Maku on pähkinäinen ja tuoksu kukkamainen ja se täydentää malesialaisia, filippiiniläisiä ja indonesialaisia ruokia. Joskus lehtiä liotetaan kookosmaidossa ja seos lisätään ruokaan. Lehdistä voidaan myös tehdä pieni kimppu ja kypsentää se ruuan mukana. Lehdistä voidaan myös kutoa kori, jota voidaan käyttää riisin keittämiseen. 
Kasvi voi myös karkottaa hyönteisiä, kuten hyttysiä ja torakoita.
Steve Israel

Steve Israel (s. 30. toukokuuta 1958) on yhdysvaltalainen demokraattipoliitikko New Yorkin osavaltiosta. Hän on naimisissa, ja hänellä on kaksi lasta.
Israel aloitti poliittisen uransa kongressiavustajana 1980-luvulla. Hänet valittiin Yhdysvaltain edustajainhuoneeseen ensimmäisen kerran vuonna 2000 tiukasti.
The Atrocity Exhibition... Exhibit A

The Atrocity Exhibition... Exhibit A on metalliyhtye Exoduksen albumi. Albumi julkaistiin Pohjois-Amerikassa 23. lokakuuta 2007 ja Euroopassa 26. lokakuuta 2007.
Albumi on vokalisti Rob Dukesin toinen Exodus-albumi. Kitaristi Gary Holt on sanonut, että albumi on kaksiosaisen teoksen ensimmäinen osa, jonka nimessä "Exhibit A" () viittaa Exoduksen aikeisiin julkaista vuonna 2010 jatko-osa, "Exhibit B".
Brasilian kirjallisuuden akatemia

 
Brasilian kirjallisuusakatemia, , on 1800-luvun loppupuolella perustettu brasilialainen tuottoa tavoittelematon kirjallisuusyhteisö. Yhdistyksen perusti 40 kirjailijan ja runoilijan joukko esikuvanaan Ranskan akatemia. Yhdistyksen ensimmäinen puheenjohtaja Machado de Assis loi perustan yhdistykselle 15. joulukuuta 1896. Yhdistyksen säännöt hyväksyttiin 28. tammikuuta 1897, ja akatemia perustettiin virallisesti 20. heinäkuuta samana vuonna. Yhdistys on sääntöjensä mukaan ”Brasilian kansalliskielen” (portugalin) auktoriteetti. Se koostuu 40 jäsenestä, joista käytetään nimitystä ”kuolematon”. Jäsenet ovat Brasilian kansalaisia, jotka ovat julkaisseet teoksia, joilla on kirjallista arvoa. Jäsenet nimetään eliniäkseen, ja kuolleen jäsenen tilalle valitaan äänestyksellä uusi. Jäsenyydet on numeroitu ja nimetty yhteisön perustajajäsenten mukaan. Jäsenet käyttävät juhlavaa kultakoristeista univormua ja miekkaa osallistuessaan akatemian virallisiin tilaisuuksiin. Diktatuurien ja sotilasvallan aikana akatemian puolueettomuus jäsenten valinnassa joutui kyseenalaiseksi sen valittua jäseneksi poliitikkoja, joilla oli vain vähän tai ei ollenkaan saavutuksia kirjallisuuden alalla, esim. entinen presidentti Getúlio Vargas hyväksyttiin järjestön jäseneksi. Kaikki akatemian jäsenet olivat vuoteen 1977 saakka miehiä. Ensimmäinen naisjäsen oli Rachel de Queiroz. Tällä hetkellä 4 jäsenistä on naisia, ja nainen on myös toiminut puheenjohtajana vuosina 1996–1997.
Järjestöllä on huomattava omaisuus, ja sen vuosittaiset tulot ylittävät 4 miljoonaa dollaria. Akatemia omistaa Rio de Janeiron arvostetulla alueella 28-kerroksisen pilvenpiirtäjän, jota se vuokraa toimistotiloiksi. Rakennus tuottaa 70 % akatemian vuosittaisista tuloista. 
Akatemia on vastikään ottanut käyttöön yhden Rion laajimmista julkisista kirjastoista, jossa on 90 000 teosta ja laaja multimedia-keskus.
Stephen Desberg

Stephen Desberg (s. 10. syyskuuta 1954) on belgialainen sarjakuvakäsikirjoittaja. Tunnetaan Suomessa käsikirjoittamastaan ja Johan De Moorin piirtämästä sarjasta "Kaspar Keskiyö".
Frank Rost

Frank Rost (s. 30. kesäkuuta 1973 Karl-Marx-Stadt, Itä-Saksa) on entinen saksalainen jalkapalloilija, joka viimeksi pelasi MLS-liigassa pelaavassa New York Red Bullssissa. Aikaisemmin hän on pelannut Saksalaisissa Markkleeburgissa, Werder Bremen II:ssä, Werder Bremenissä, Schalkessa ja Hamburger SVssä. Maajoukkueessa hän on pelannut neljästi. 
Rostin molemmat vanhemmat olivat maajoukkuetason käsipalloilijoita. Hänen isänsä Peter voitti kultaa Moskovan olympialaisissa vuonna 1980 ja hänen äitinsä Christina voitti hopeaa Montrealin olympialaisissa vuonna 1976 ja pronssia Moskovan olympialaisissa vuonna 1980.
Mark Thatcher

Mark Thatcher (s. 15. elokuuta 1953) on brittiläinen liikemies ja poliitikko, Sir Denis Thatcherin ja paronitar Margaret Thatcherin ainoa poika. Hänellä on kaksossisar Carol Thatcher.
Thatcher meni naimisiin texasilaisen miljonääri Theodore C. Burgdorfin tyttären Diane Burgdorfin kanssa 1987. He tapasivat Thatcherin ollessa Lotus Carsin edustaja Yhdysvalloissa. Pariskunta muutti myöhemmin Etelä-Afrikkaan. Thatcher on myöhemmin ollut rakennusalalla Lähi-idässä ja tehnyt jalokivikauppaa.
Pelkän peruskoulun käyneen Thatcherin omaisuus on noin 60 miljoonaa puntaa.
Hänen sanotaan saaneen 12 miljoonan välityspalkkion 20 miljardin BAE:n asekaupoista Saudi-Arabiaan sekä välityspalkkion Cementation-yhtiön 300 miljoonan punnan kaupoista Omaniin, paronitar Thatcherin suositeltua rakennusyhtiötä sulttaanille.
Thatcher harrastaa moottoriurheilua. Vuonna 1977 hän Mark Thatcher Racingin, joka ei menestynyt erityisen hyvin. Thatcher, hänen ranskalainen kuljettajansa Anne-Charlotte Verney ja heidän mekaanikkonsa katosivat kuudeksi päiväksi Saharan autiomaassa ajaessaan Peugeot 504 -autoa Pariisin ja Dakarin rallissa 9. tammikuuta 1982 Heidät julistettiin kadonneiksi 12. tammikuuta. Markin isä Denis lensi Dakariin, missä aloitettiin laajamittaiset etsinnät, joihin kuului kuusi sotilaslentokonetta kolmesta maasta ja Algerian asevoimien maajoukkoja. Algerian armeija havaitsi 14. tammikuuta Thatcherin joukkueen 50 kilometriä sivussa reitiltä.
Etelä-Afrikassa Thatcheria syytettiin vallankaappauksen suunnittelusta Päiväntasaajan Guinean presidentti Teodoro Obiang Nguema Mbasogoa vastaan ja palkkasotureiden rahoittamisesta. Hän sai 265 000 punnan sakot ja neljä vuotta ehdollista vankeutta.
HSPA

High-Speed Packet Access (HSPA) on matkapuhelinviestintäprotokollien kokoelma, joka laajentaa ja parantaa olemassa olevien UMTS-protokollien suorituskykyä. Kaksi standardia HSDPA ja HSUPA on jo perustettu ja työ on käynnissä uusien standardien Evolved HSPA ja HSOPA parissa.
Katsaus standardeihin.
High Speed Downlink Packet Access (HSDPA).
HSDPA parantaa alasuuntaisen linkin (eli tiedonsiirto tukiasemalta päätteeseen) suorituskykyä teoriassa jopa 14,4 Mbit/s nopeuteen asti. Käyttöönotetut verkot tarjosivat elokuussa 2007 7,2 Mbit/s nopeuksia maailmalla ja Suomessa korkeintaan 3,6 Mbit/s nopeuksia. Kesäkuussa 2010 Suomessa yllettiin teoriassa 7,2 Mbit/s nopeuteen. HSDPA:n nopeus mahdollisti mokkuloiden yleistymisen. Seuraava kehitysaskel oli HSPA+, johon verkot päivitettiin vuosien 2009–2013 aikana.
High Speed Uplink Packet Access (HSUPA).
HSUPA tarjoaa parannetun yläsuuntaisen linkin (eli tiedonsiirto päätteeltä tukiasemalle) suorituskyvyn teoriassa jopa 5,76 Mbit/s nopeuteen asti, mutta alkuvaiheessa Suomen operaattorit tukivat 1,4 Mbit/s nopeutta. HSUPA-verkot laajenivat 2008–2009 aikana, ja toimivat myös 900 MHz taajuudella.
Evolved High Speed Packet Access (Evolved HSPA, HSPA Evolved, HSPA+, I-HSPA).
Evolved HSPA (HSPA+) määritettäneen 3GPP release 7:ssä, jonka odotetaan valmistuvan kesällä 2007. Se tuo mukanaan yksinkertaistetun IP-pohjaisen arkkitehtuurin mobiiliverkolle.
Johan De Moor

Johan De Moor (s. 17. lokakuuta 1953) on belgialainen sarjakuvapiirtäjä. Myös hänen isänsä Bob De Moor oli sarjakuvapiirtäjä. De Moorin piirtämistä sarjakuvista on suomennettu "Kaspar Keskiyö".
Earl Pomeroy

Earl Pomeroy (s. 2. syyskuuta 1952) on yhdysvaltalainen poliitikko ja lakimies Pohjois-Dakotasta. Demokraattipuolueen kongressiedustaja hän oli vuodesta 1993 vuoteen 2011.
Pomeroy valittiin Pohjois-Dakotan edustajainhuoneeseen 1980. Hän äänesti Irakin sodan puolesta 2002 ja kannatti lisäjoukkojen lähettämistä 2007.
Ludvig Wennervirta

Ludvig Wennervirta (vuoteen 1926 Wennerström; 6. syyskuuta 1882 Porvoo – 18. toukokuuta 1959 Helsinki) oli suomalainen taidehistorioitsija ja kriitikko. Hänet tunnetaan modernin taiteen vastustajana.
Ludvig Wennervirran vanhemmat olivat rovasti Ludvig Alexander Wennerström ja Naimi Gustava Hedberg. Hän pääsi ylioppilaaksi 1903 ja opiskeli taidehistoriaa Helsingin yliopistossa. Hän valmistui filosofian maisteriksi 1908 ja lisensiaatiksi 1931. Vuonna 1930 hän väitteli filosofian tohtoriksi aiheenaan goottilainen monumentaalimaalaus Länsi-Suomen ja Ahvenanmaan kirkoissa. Wennervirta oli taidearvostelijana useissa helsinkiläisissä sanomalehdissä vuosina 1909–1944, ja hän oli Teknillisen korkeakoulun taidehistorian ylimääräisenä opettajana 1930–1945. Hän toimi Helsingin yliopistossa taidehistorian dosenttina 1932–1948. Wennervirta oli Suomen taiteilijaseuran puheenjohtajana 1922–1932 ja seuran kunniajäsenenä vuodesta 1952. Hän oli myös Suomen taidejärjestöjen liiton puheenjohtajana 1948–1953 ja liiton kunniajäsenenä vuodesta 1952. Vuonna 1952 hänelle myönnettiin professorin arvonimi.
Wennervirta oli erityisesti suuntautunut kristillisiin aiheisiin, mutta myös mystiikka ja jopa tolstoilaisuus kuuluivat hänen kiinnostuksensa kohteisiin. Erityisen läheistä hänelle oli El Grecon taide. 1930- ja 1940-luvulla Wennervirta suhtautui myönteisesti Saksan kansallissosialistiseen ideologiaan.
Wennervirta oli naimisissa 1909–1935 Siiri Laila Gummeruksen kanssa. Avioeron jälkeen hän meni uusiin naimisiin 1935 hammaslääkäri Erna Viola (Aija) Forsellin (1897–1969) kanssa. Ludvig ja Aija Wennervirran keräämä taidekokoelma on lahjoitettu Hämeenlinnan taidemuseoon.
Malaijanpiikkisika

Malaijanpiikkisika ("Hystrix brachyura") on piikkisikojen heimoon kuuluva jyrsijä. Laji elää kaakkoisessa Aasiassa Nepalista Indonesiaan. Malaijanpiikkisika on yöeläin, joka asuu päivät maanalaisisissa koloissa.
Malaijanpiikkisikaa voi tavata levinneisyysalueellaan kaikenlaisista metsistä, joissa se yöaikaan etsii syötäväksi juuria, kaarnaa ja hedelmiä metsän aluskerroksesta. Malaijanpiikkisika on muiden piikkisikojen tapaan piikkien peitossa. Ruumiin etuosan piikit ovat lyhyitä ja ruskeita, mutta ne muuttuvat selkäpuolella pitkiksi ja teräviksi. Hännän alueella nämä ontot piikit muodostavat helistimen, jota heiluttamalla eläin voi osoittaa ärtyisyyttään ja antaa varoituksen ennen hyökkäystä.
Malaijanpiikkisian alalajia himalajanpiikkisikaa ("Hystrix brachyura hodgsoni", aiemmin oma lajinsa "Hystrix hodgsoni") on istutettu Isoon-Britanniaan.
Forum Transitorium

Forum Transitorium eli Forum Nervae tai Forum Palladium oli forum, joka yhdisti Forum Romanumin ja Suburan antiikin Roomassa. Keisari Domitianus antoi rakentaa forumin, ja Nerva vihki sen käyttöön vuonna 97 Domitianuksen kuoleman jälkeen. Aikaisemmin paikalla sijaitsi Argiletum-katu, jolla oli sijainnut yksityistaloja. Forumin pituus oli noin 120 metriä ja leveys noin 40 metriä. Forumilla sijaitsi Minervan temppeli, joka vihittiin käyttöön samaan aikaan kuin itse forum. Se oli neljästä keisarifoorumista kooltaan pienin.
Historia.
Forum Transitoriumin alue oli toiminut pitkään markkinakatuna, jossa oli myyty muun muassa kirjoja. Keisari Domitianus antoi määräyksen uuden forumin rakentamisesta ja se vihittiin käyttöön keisari Nervan aikana, jonka vuoksi sitä kutsuttiin myös Nervan forumiksi. Uuden forumin oli suunnitelman mukaan toimia edelleen markkinakatuna, mutta myös tyylikkäänä kulkuväylänä muille forumeille. Siksi pylväskäytävän väleihin oli sijoitettu ovia toisille forumeille.
Forumin arkkitehtina pidetään Rabiriusta, joka suunnitteli myös Domitianuksen Domus Augustan. Tähän viittaavat tietyt forumin koriste-elementit ja pylväikkö. Kaikkiaan forumilla oli 53 pylvästä. Forumin länsipäähän rakennettiin kuusipylväinen Minervan temppeli ja luultavasti sen toisessa päässä oli Januksen temppeli. 
Forumin valmistumisen jälkeisistä ajoista ei tiedetä kovinkaan paljon. Keisari Alexander Severus (hallitsijana vuodet 222-235) sijoitutti sinne jumalaksi korotettujen keisareiden patsaita. Länsi-Rooman valtakunnan romahdettua ja kaupungin asukasluvun merkittävän pienenemisen jälkeen rakennuksille ei löytynyt käyttöä. Keisariforumien alue muuttui puutuvan tulvasuojelun takia muuttua kosteikoksi. 800-luvulla alueelle rakennettiin taloja, joihin rakennusaineet otettiin antiikin ajan rakennuksista.
Arkistoista on löydetty asiakirjoja, joissa käsitellään oikeuksia ottaa kiviä forumilta uusien rakennusten tarpeisiin. Niitä on päivätty vuosille 1425, 1504, 1522 ja 1527. Vuonna 1520 käytiin oikeusjuttua, jossa haluttiin säilyttää osa forumista, mutta juttu hävittiin.
Minervan temppeli oli säilynyt kaikesta huolimatta lähes ehjänä. Maanjäristykset olivat sitö vaurioittaneet, mutta sen hahmo oli tunnistettavissa. Sen purkaminen aloitettiin vuonna 1592. Sen arkkitraavi katkaistiin ja käytettiin Pietarin kirkon uuden alttarin rakentamiseen. Jäljelle jääneet materiaalit käytti paavi Paavali V vuonna 1606 Acqua Paolan rakentamiseen. 
Forum Transitoriumin aluetta tutkittiin ensimmäisen kerran vuonna 1883. Arkeologisia kaivauksia tehtiin vuosina 1913, 1926-1928 ja 1932-1941. Kaivauksissa löydettiin pylväikköjen paikat ja selvitettiin Minervan temppelin mittasuhteet. Osa kaivauksissa paljastuneista forumin jäänteistä tuhoutui, kun diktaattori Benito Mussolini rakennutti alueelle kadun, Via del Fori Imperialen. Uusia kaivauksia on tehty 1990-luvulla.
Anna Tabanina

Anna Vladimirovna Tabanina (, s. 9. kesäkuuta 1978) on venäläinen näyttelijä. Hänet tunnetaan erityisesti televisiosarjan Anastasia ruhtinatar Liza Dolgorukajan osasta.
Anna Tabanina valmistui 1998 Leningradin valtiollisesta teatteri-instituutista. Vuoteen 2000 hän teki rooleja lähinnä nuorisoteatterin näyttämöllä Fontankalla Pietarissa. Siitä alkaen hän on työskennellyt ART-Piter-yhtiön palveluksessa ja ollut mukana lähinnä televisiosarjoissa.
Rauma Blues

Rauma Blues on vuosittain heinäkuussa Raumalla järjestettävä blues-musiikin festivaali. 
Festivaalin järjestää aatteellinen yhdistys Rauma Blues '86 r.y, joka perustettiin vuonna 1986 ensimmäisen konsertin onnistumisen myötä. 
Festivaaleilla on esiintynyt vuosien saatossa monia Suomessa tuntemattomampia, mutta maailmalla arvostettuja alan supertähtiä. Ulkomaalaisista bluesin taitajista Rauma Bluesin lavalle ovat kavunneet muun muassa The Mannish Boys, Buckwheat Zydeco, Irma Thomas, North Mississippi Allstars, Snooks Eaglin, Sonny Landreth, Solomon Burke, Jody Williams, Robert Randolph, Charlie Musselwhite, James Cotton, Magic Slim, Rod Piazza, Southside Johnny sekä Roy Rogers. 
Kotimaisia esiintyjiä ovat olleet muun muassa T. Leino, Dave Lindholm, Pepe Ahlqvist, Erja Lyytinen ja Honey B &amp; T-Bones. 
24. Rauma Blues järjestettiin 10-11.07.2009. Pääteemana oli New Orleans, ja teemaa noudattaen Raumalle oli saatu pääesiintyjäksi Grammy-voittaja Dr. Johnin, jonka piti alun perin tulla Raumalle Lower 911 -bändinsä kanssa, mutta viime hetken sairastumisen takia "tohtori" vetikin setin yksin. Muut pääkonsertissa esiintyneet olivat energinen Janiva Magness, Orleansin pienisuuri poika Little Freddie King, maailman parhaaksi naiskitaristiksi kehuttu Sue Foley sekä suomibluesia edustava Tokela &amp; Hoedown -kombinaatio. Pelkästään klubilla esiintyi lisäksi raumalaista osaamista edustava moninkertainen blueskävijä Big Yellow.
Rauma Bluesin konsertteja on pidetty vuosien saatossa ainakin yhdeksässä eri paikassa. Keväällä 2006 sama yhdistys järjesti myös Rauma Winter Blues -tapahtuman, joka onkin jäänyt sillä saralla ainoaksi.
Rauma Blues 2009
Päälava:
Iltaklubi
Rauma Blues 2008
Päälava:
Iltaklubi: 
Rauma Blues 2007
Päälava: 
Iltaklubi:
Petr Altrichter

Petr Altrichter (s. 1951) on tšekkiläinen kapellimestari. Hän on toiminut vuosina 1997–2001 Liverpoolin kuninkaallisten filharmonikkojen ylikapellimestarina ja johtaa nykyisin vuodesta 2002 Brnon filharmonikkoja. 
Altrichter teki Britannian-debyyttinsä vuonna 1993. Hän on esiintynyt johtamiensa orkesterien kanssa laajalti eri puolilla Eurooppaa ja Yhdysvalloissa, mutta myös mm. Japanissa, Taiwanilla ja Puerto Ricolla.
Ennen tuoreempia virkojaan Altrichter saavutti jo vuosina 1990–1992 mainetta Prahan sinfoniaorkesterin ylikapellimestarina. Hän on tehnyt myös vierailevia esiintymisiä.
Rounders – ässä hihassa

Rounders – ässä hihassa on vuonna 1998 ensi-iltansa saanut pokeriaiheinen elokuva. Elokuvan ohjasi John Dahl, pääosissa näyttelevät Matt Damon ja Edward Norton. Elokuva tuotti kohtalaisesti tuloja julkaisun jälkeen. Texas hold 'emin suosion kasvaessa elokuvasta on kehittynyt kulttihitti.
Elokuva kertoo kahdesta kaveruksesta, joiden pitää voittaa nopeasti riittävästi rahaa pokerilla selvitäkseen suurista veloistaan. Elokuvan nimen termi ”rounder” tarkoittaa korttipeleillä elantonsa ansaitsevaa uhkapeluria.
Kymmenkertainen WSOP-voittaja Johnny Chan esittää itseään elokuvassa.
Eiji Ōue

Eiji Ōue (; s. 3. lokakuuta 1957) on japanilainen kapellimestari. Hän syntyi Hiroshimassa ja opiskeli musiikkia Tōhō Gakuen -koulussa sekä Seiji Ozawan kutsusta Tanglewood Music Centerissä. 
Eiji Ōue tapasi Tanglewoodissa vuonna 1978 Leonard Bernsteinin ja tuli tämän assistentiksi. Oue voitti vuonna 1980 Tanglewoodin Koussevitzky-palkinnon. 
Ōue toimi vuoteen 1995 Erien filharmonikkojen ylikapellimestarina ja johti sen jälkeen vuoteen 2002 Minnesotan orkesteria. Vuonna 2003 hän seurasi yli puoli vuosisataa Osakan filharmonikkoja johtanutta Takashi Asahinaa tämän virassa. Ōue toimi Osakan filharmonikkojen ylikapellimestarina vuoteen 2011. Nord-Deutsche Rundfunkin sinfoniaorkesterin johtajana Hannoverissa Ōue oli vuosina 1998–2009 ja Barcelonan Sifoniaorkesterin vuosina 2008–2010. Vuodesta 2000 hän on ollut orkesterinjohtamisen professorina Hannoverin Musiikki- ja teatterikorkeakoulussa.
Ōue on tehnyt myös lukuisia vierailevia esiintymisiä ja Bayreuth-debyyttinsä vuonna 2005.
Michal Šanda

Michal Šanda (s. 10. joulukuuta 1965 Praha) on tšekkiläinen kirjailija, runoilija ja näytelmäkirjailija.
Puranat

Puranat ovat kokoelma hindulaisia tekstejä, jotka on kirjoitettu 400–1000 -luvuilla, joskin suullisesti materiaali lienee ollut olemassa osin jo 400-luvulta eaa. lähtien. Puranat kirjoitettiin Veda-uskonnon jumalten tuomiseksi kansan pariin. Tekstit on yleensä kirjoitettu kertomusten muotoon, ja ne ilmentävät Vedojen etiikkaa myyttien, sankaritekojen ja vertausten kautta. Puranat oli tarkoitettu tavalliselle kansalle, joka ei voinut lukea oppineiden käytössä olevia Vedoja. Siten ne eivät ole kaunokirjallisesti taidokkaita, vaan hyvin arkisesti kirjoitettuja. Puranat levisivät aluksi kiertävien runonlaulajien kautta, kunnes ne kirjoitettiin ylös.
Varsinaisia puranoita on 18 kappaletta. Niille jokaiselle on lisäksi olemassa "lisä-purana" eli "upapurana".
18 (luku)

18 (kahdeksantoista) on luonnollinen luku, jota edeltää luku 17 ja seuraa luku 19.
Martin PBM Mariner

Martin PBM Mariner oli toisen maailmansodan aikainen yhdysvaltalainen pommittaja ja lentovene, joka suunniteltiin korvaamaan PBY Catalina. Koneen toimintamatka oli 4 800 kilometriä, ja sitä valmistettiin 1 366 kappaletta. Ensimmäinen koelento suoritettiin 18. helmikuuta 1939 ja palvelukseen tyyppi tuli syyskuussa 1940.
Koneessa oli viisi tykkitornia ja moottorikoteloihin sijoitetut pommikuilut. PBM-1-tyyppi oli varustettu sisäänvedettävillä laskeutumiskellukkeilla, jotka oli saranoitu sisälaitaan, kun taas PBM-3:ssa oli kiinteät kellukkeet. PBM-3:n runko oli 91 senttimetriä pidempi kuin PBM-1-tyypin.
Yhdistyneen kuningaskunnan kuninkaalliset ilmavoimat hankki vuonna 1943 32 Marineria tyyppimerkinnällä Mariner GR.Mk I, mutta ei kuitenkaan käyttänyt niitä operaatioissaan ja palauttikin osan koneista Yhdysvaltain laivastolle, minkä lisäksi 12 konetta siirrettiin Australian ilmavoimille sotilaskuljetuskäyttöön.
Alankomaiden laivasto hankki seitsemäntoista PMB-5a Marineria vuoden 1955 lopulla palvelemaan entiseen Alankomaiden Uuteen-Guineaan. Muutaman koneille sattuneen onnettomuuden jälkeen Alankomaat poisti ne käytöstä tammikuussa 1960.
Massospondylus

Massospondylus (”massiivinen nikama”) oli keskikokoinen kasvinsyöjäprosauropodi, joka eli 205–194 miljoonaa vuotta sitten varhaisjurakaudella. Tämän dinosauruksen fossiileja on löydetty nykyisestä Pohjois-Amerikasta sekä Etelä-Afrikasta, Lesothosta ja Zimbabwesta. 
"Massospondylus" liikkui enimmäkseen neljällä raajalla, mutta pystyi liikkumaan myös kahdella raajalla. Se kasvoi viisi metriä pitkäksi. 
"Massospondyluksella" oli pieni pää ruumiin kokoon nähden, lyhyempi ja matalampi kuin "Plateosauruksella". Kaula oli pitkä, kuten prosauropodeilla yleensäkin. "Massospondylus" oli kevytrakenteisempi kuin Plateosauridae-heimon dinosaurukset, mutta raskasrakenteisempi kuin Anchisauridae-heimoon kuuluvat prosauropodit. 
Sillä oli terävät peukalonkynnet, joita se käytti ravinnon hankintaan ja puolustukseen. Peukalonkynnet tulivatkin tarpeeseen, sillä samaan aikaan Pohjois-Amerikassa eli myös teropodi "Dilophosaurus".
Fossiilit.
Richard Owen nimesi tämän prosauropodin vuonna 1854 Etelä-Afrikasta löydetyistä jäännöksistä. Yli 80 osittaista "Massospondyluksen" luurankoa on löydetty, joten se on yksi tunnetuimmista prosauropodeista. Lisäksi munia sisältävä pesä on löydetty, jonka uskotaan kuuluneen "Massospondylukselle". Munien sisältä löydettiin vanhimmat tunnetut dinosauruksen alkiot.
Ravinto.
"Massospondylus" näytti selvästi kasvinsyöjältä, mutta 1981 eräs tutkija väitti, että "Massospondylus" ja eräät toiset prosauropodit olisivat lihansyöjiä. "Massospondyluksella" oli poikkeuksellisen pitkät ja vahvat etuhampaat, joissa oli lihaveitsen terää muistuttavat uurteet. 
"Massospondyluksen" ylä- ja alahampaat eivät osuneet vastakkain yhtä tarkasti kuin kasvinsyöjillä, kuten samaan aikaan eläneellä "Lesothosauruksella". Tätä prosauropodia on epäilty myös kaikkiruokaiseksi. Eräs tutkijaryhmä esitti 1985, että "Massospondylus" pystyi syömään lehtiä yhtä hyvin kuin nykyiset leguaanit.
Michael Ansara

Michael Ansara (15. huhtikuuta 1922 Syyria – 31. heinäkuuta 2013) oli yhdysvaltalainen näyttelijä.
Elämäkerta.
Ansara syntyi Syyriassa vuonna 1922 ja muutti perheensä mukana Yhdysvaltoihin ollessaan kaksivuotias. Perhe asui aluksi Uudessa-Englannissa, mutta kymmenen vuoden jälkeen he muuttivat Kaliforniaan. Siellä Ansara aloitti lääkärin opinnot Los Angeles City Collegessa, mutta muuttikin pian mielensä ja vaihtoi alansa näyttelemiseen.
Ura.
Näyttelijän ura alkoi televisiossa 1940-luvulla, jonka aikana Ansara esiintyi sivurooleissa eri elokuvissa. 1950-luvulla hän sai kuitenkin ensimmäisen pääroolin televisiosarjassa "Broken Arrow". Sarja kesti vuodesta 1956 aina vuoteen 1960 asti, jona aikana Ansara esiintyi muissakin televisiosarjoissa, kuten "Law of the Plainsman", "Frontier Doctor" ja "Naked City". Tämän jälkeen hän esiintyi useissa sarjoissa vierailevissa rooleissa, ja erityisesti Ansara muistetaan tieteissarjojen rooleista kuten komentaja Kang ("Star Trek"), Elric ("Babylon 5") ja Killer Kane ("Buck Rogers in the 25th Century"). Hän toimi myös DC-animaatiouniversumin animaatioissa Pakkasherran äänenä vuosina 1993, 1994, 1997 ja 1999.
Pitkän uransa aikana Ansara sai yhden ehdokkuuden vuonna 1979 elokuvasta "The Manitou", sekä tähden Hollywood Walk of Famelle.
Danny Boyle

Danny Boyle (s. 20. lokakuuta 1956 Radcliffe, Suur-Manchester, Englanti, Yhdistynyt kuningaskunta) on brittiläinen elokuvaohjaaja ja -tuottaja. Boyle tunnetaan muun muassa elokuvien "Slummien miljonääri", "Trainspotting", "28 päivää myöhemmin", "Sunshine" ja "Shallow Grave – murhaleikki" ohjauksesta.
Boyle voitti parhaan ohjauksen Oscar-palkinnon elokuvasta "Slummien miljonääri".
John Dahl

John Dahl (s. 1956 Billings, Montana, Yhdysvallat) on yhdysvaltalainen elokuvaohjaaja ja -käsikirjoittaja, joka tunnetaan erityisesti neo-noir-elokuvien "Kill Me Again", "Red Rock West", ja "Tarantella – vaarallinen viettelijätär" ohjauksista.
Dahl on ohjannut myös jaksoja useisiin televisiosarjoihin.
Filmografia.
Ohjaajana.
Elokuvat.
Lähde
Emmanuelle

Emmanuelle on vuonna 1974 julkaistu ranskalainen eroottinen elokuva, jonka on ohjannut Just Jaeckin. "Emmanuellen" tapahtumat sijoittuvat Thaimaahan, jossa elokuva on myös suurelta osin kuvattu.
"Emmanuellessa" Sylvia Kristel teki läpimurtoroolinsa. Elokuva oli tuottajilleen taloudellinen menestys. Ilmestyessään elokuvan sisältö jakoi voimakkaasti mielipiteitä. Tekijöiden mielestä aihe käsitteli ”"uuden, nykyaikaisen vapautuneen naisen fantasioita"”, mutta kriittisten arvioiden mukaan se vain heijasteli käsitteen keksineiden miesten omia kuvitelmia siitä, millainen tuon naisen tulisi olla. Elokuva perustuu nimimerkki Emmanuelle Arsanin romaaniin vuodelta 1959. Elokuva on saanut lukuisia jatko-osia.
Suomessa "Emmanuellen" ensi-ilta oli 15. marraskuuta 1974 elokuvateatteri "Rea"ssa. Televisiossa Suomessa elokuva esitettiin ensimmäisen kerran kesällä 1987 MTV:n ohjelmistossa. 2000-luvulla elokuva on esitetty televisiossa 10 kertaa. Suomessa ensi-esityksen aikaan elokuvasta leikattiin pois minuutin verran, muun muassa osia ”lemmiskelystä pöydällä” ja raiskauskohtauksesta. Nykyisin elokuva on Suomessa leikkaamaton.
Kesän 1987 esitys saavutti suuren suosion silloin Neuvostoliittoon kuuluneessa Virossa, jonka pohjoisosiin Suomen television lähetykset näkyivät, vaikka sen katsominen oli kiellettyä. Neuvosto-Viron johtaja Karl Vaino oli kieltänyt Suomen television katsomisen mahdollistavat antennit, kieltoa ei kuitenkaan noudatettu.
Greg

Greg, oikealta nimeltään Michel Regnier, (5. toukokuuta 1931 Ixelles – 29. lokakuuta 1999) oli belgialainen sarjakuvapiirtäjä ja -käsikirjoittaja. Hänen tunnetuin sarjakuvahahmonsa oli Achille Talon, joka ilmestyi Suomessa nimellä Akilles Jänne.
Greg kirjoitti käsikirjoituksia yhdessä useiden eri taiteilijoiden kanssa. Franquinin kanssa hän teki yhteistyötä sarjojen Piko ja Fantasio sekä Modeste et Pompon () kanssa. Hergén kanssa hän työskenteli kahdessa Tintti-projektissa ("Les Pilules" ja "Tintin et le Thermozéro"), jotka jäivät kuitenkin toteutumatta. Tunnetuimpia, ja myös Suomessa julkaistuja, Gregin luomuksia ovat Akilles Jänne, realistiset jännityssarjat "Bernard Prince" ja "Comanche" (piirtäjänä Hermann) sekä agenttisarja "Bruno Brazil" (piirtäjänä Wiliam Vance).
Naisen logiikka (albumi)

Naisen logiikka on kokoelma-albumi Spede Show -televisiosarjan "Naisen logiikka" -sketseistä. Albumin julkaisi Edel Records vuonna 2002.
Albumi sisältää 22 Hannele Laurin ja Spede Pasasen tulkitsemaan "Naisen logiikka" -sketsiä sekä kaksi musiikkikappaletta. Ensimmäinen musiikkikappale, "This is humor, nimittäin", on kokoelma Spede Pasasen puheista hänen viihdeohjelmistaan disco-tyylisen taustamusiikin siivittämänä. Levyn viimeinen raita, "Uuno on nro 1 (remix)", on discoversio Uuno Turhapuro -elokuvien tunnussävelmästä. Albumilta on jätetty pois kaksi ensimmäistä "Naisen logiikka" -sketsiä: "Tasauspyörästö" (sketsin ensiesitys tv:ssä 26. marraskuuta 1984) ja "2500 pesetaa" (21. tammikuuta 1985) sekä "Suuntavilkut" ja "Suuntavilkkuselitys" (21. lokakuuta 1985).
Perkele (yhtye)

Perkele on ruotsalainen punk/Oi!-yhtye, joka perustettiin kellaribändinä Göteborgissa 1993.
Kaksi alkuperäisjäsentä lähtivät yhtyeestä myöhemmin ja vuodesta 1996 Perkeleessä on kolme jäsentä, Ron (laulu ja kitara), Chris (basso) ja Jonsson (rummut).
Perkeleen ensimmäinen albumi oli nimeltään "Från flykt till kamp", jossa kaikki kappaleet olivat ruotsinkielisiä. Albumilla "Voice of anger" he vaihtoivat kielen englanniksi, mutta tekevät myös silloin tällöin ruotsinkielisiä kappaleita levyilleen. Levyllä Längtan (2008) on myös muutama suomenkielinen kappale: "Irwin", "Muistot" ja Irwin Goodmanin "Rentun Ruusu".
Perkele kuuluu "Bandworm Records" -nimiseen levy-yhtiöön.
Musiikilliset vaikuttajat.
Perkeleen musiikillisia vaikuttajia ovat muun muassa The Who, Rolling Stones, Iron Maiden, Judas Priest, Motörhead, Black Sabbath, Sex Pistols, Misfits, Danzig, Klamydia, Terveet Kädet, Hurriganes, Olavi Virta, Reijo Taipale ja Irwin Goodman.
Ylpeys ja ennakkoluulo (vuoden 1995 televisiosarja)

Ylpeys ja ennakkoluulo ("Pride and Prejudice") on brittiläinen televisiosarja vuodelta 1995. Se perustuu Jane Austenin samannimiseen romaaniin, joka julkaistiin alun perin 1813.
Romaanista on tehty lukuisia tv- ja elokuvasovituksia. Tämä oli jo kuudes BBC:n tekemistä televisioversioista. Aiemmat BBC:n tuottamat tv-sovitukset oli esitetty vuosina 1938, 1952, 1958, 1967 ja 1980.
Yleiskatsaus.
Kuusiosaisen minisarjan pääosia näyttelivät Jennifer Ehle Elizabeth Bennetinä ja Colin Firth herra Darcyn roolissa. Sen tuotti BBC yhdysvaltalaisen A&amp;E Networkin tarjotessa jonkin verran lisärahoitusta. Kuusi 50–55 minuutin mittaista jaksoa esitettiin ensimmäisen kerran BBC One -kanavalla sunnuntai-iltaisin 24. syyskuuta – 29. lokakuuta 1995. Suuren suosion takia ohjelma uusittiin pian seuraavana vuonna. Uusinnasta tuli jopa "Radio Times" -lehden kansiaihe, mikä on toisen esityksen tapauksessa hyvin harvinaista.
"Ylpeys ja ennakkoluulo" julkaistiin Britanniassa VHS:nä ennen viimeisen jakson alkuperäistä esityspäivää. Myyntiluvut lähtivät huimaan nousuun, sillä monet katsojat halusivat saada tietää lopun etukäteen, vaikka se oli ollut saatavilla kirjamuodossa jo lähes kaksisataa vuotta. Aluksi toimitetut 12 000 kopioita kahden videon julkaisusta myytiin loppuun kahden tunnin sisällä julkaisuhetkestä, ja ensimmäisen viikon loppuun mennessä niitä oli myyty jo 70 000 kappaletta. Sarja on sittemmin julkaistu myös DVD:llä, ensin vuonna 2000, myöhemmin digitaalisesti uudelleenmasteroituna ”10-vuotisjuhlajulkaisuna” syyskuussa 2005 (Suomessa 28.4.2006) ja sen jälkeen Jane Austen Boxissa vuonna 2008.
Minisarja sai osakseen ylistäviä arvioita kriitikoilta. Esimerkiksi "The Independent" -lehden Gerald Gilbert suositteli innolla ensimmäistä osaa lukijoilleen ennen varsinaisten esitysten alkua ja kehui sarjaa ”luultavasti niin hyväksi kuin mahdollista”, kun kyseessä ovat kirjallisuusklassikoiden tv-sovitukset. Myös kuvitteellinen kolumnisti Bridget Jones kirjoitti Bridget Jones’s Diary -tarinoissaan saman lehden sivuilla rakkaudestaan sarjaan.
Tuotanto.
 Sarjan kuvauksiin varattiin 100 päivää. Monet otoksista, joissa Elizabeth tanssi Darcyn kanssa Netherfieldissä, menivät käyttökelvottomiksi kameran linssin eteen juuttuneiden hiusten takia.
Herra Darcyn roolin tähden Firthin hiukset, kulmakarvat ja silmäripset värjättiin. Elizabethia varten käytettiin puolestaan kolmea peruukkia, sillä Ehle on vaaleahiuksinen. Ehle myös värjäsi kulmakarvansa ruskeiksi.
Kuvauksiin käytettiin yli kahtakymmentäneljää paikkaa. Niiden lisäksi rakennettiin kahdeksat studiolavasteet, mukaan luettuna Lambtonin majatalo, valmennustalo ja Merytonin kokoontumishuone. Pemberleyn ulkokohtausten kuvauspaikkana toimi Cheshiren Lyme Park. Myös seuraavia kuvauspaikkoja käytettiin:
Larissa (mytologia)

Larissa () oli kreikkalaisessa mytologiassa thessalialainen nymfi. Pausanias kertoo hänen olleen Pelasgoksen tytär, mutta Dionysios Halikarnassoslainen kertoo hänellä ollen Poseidonin kanssa pojat Akhaios, Fthios ja Pelasgos.
Strabon kertoo Larissan olleen Piasoksen, Pelasgian hallitsijan, tytär, johon tämän oma isä rakastui. Piasoksen häpäistyä oman tyttärensä, tämä myöhemmin huomattuaan isänsä kurottavan viinitynnyriin hukutti hänet nostamalla hänet nilkoista sen sisään.
Mothra

Mothra on Godzilla-hahmoon liittyvä fiktiivinen valtava koiperhonen. 
Mothra on nähty yli kymmenessä elokuvassa kuten "Mothra vs. Godzilla" (1964) ja "Godzilla vs. Mothra" (1992). Muista hirviöistä poiketen Mothra aiheuttaa vahinkoa vain, jos hänen kaksoiskeijunsa ovat pulassa. Muuten Mothra on hyväntahtoinen hirviö ja on useita kertoja auttanut taistelussa pahoja hirviöitä vastaan.
Elokuvassa "Godzilla Mothra and King Ghidorah Giant Monsters All out of Attack" Mothra sai uuden taustatarinan. Kyseisessä elokuvassa Mothra on yksi kolmesta maan suojelijahirviöstä (toiset ovat King Ghidorah ja Baragon), joiden on ennustettu pysäyttävän suuri pahuus, joka paljastuu Godzillaksi.
Wohnpark Alt-Erlaa

Wohnpark Alt-Erlaa on suuri asuinalue Itävallan pääkaupungin Wienin 23. kaupunginosassa eli Liesingissä. Arkkitehtuurinsa puolesta se on yksi Wienin huomattavimmista asuinalueista. Asuinalue rakennettiin vuosien 1973 ja 1985 välillä. Alueen omaperäisten terassitalojen suunnittelusta vastasivat arkkitehtitoimistot Harry Glück &amp; Partner, Kurt Hlaweniczka ja Requat &amp; Reinthaller. Asuinalueella on yhteensä noin 3 300 asuntoa.
Pistoolilajit

Pistooliammunnassa kilpaillaan monissa eri lajeissa.
Olympialaisissa kilpaillaan 10 metrin ilmapistoolissa, 25 metrin olympiapistoolissa ja 25 metrin urheilupistoolissa. Näissä lajeissa järjestetään myös olympialajeille tarkoitettu maailmancup.
Alla listoja eri pistoolilajeista. Taulukoihin on merkitty laji/luokka, kaliiperivaatimus, mahdollinen Suomen lajiliitto/jaosto, mahdollinen kansainvälinen lajiliitto sekä muut huomiot:
SALin ns. perinteisissä pistoolilajeissa on seuraavat lajit/luokat:
Practical-ammunnassa (IPSC-ammunta) on seuraavat pistoolilajit/-luokat:
Siluettiammunnassa ovat seuraavat pistoolilajit/-luokat:
Mustaruutiammunnassa on seuraavat pistoolilajit/-luokat:
Reserviläisurheiluliiton lajit/luokat joissa voi ampua pistoolilla:
IDPA-ammunnassa on seuraavat pistoolilajit/-luokat:
Steel Challenge-ammunnassa on seuraavat pistoolilajit/-luokat:
Cowboy Action Shooting-ammunnan (CAS-ammunta) pistoolilajeina/-luokkina on:
Suomen Asehistoriallisen Seuran pistoolilajit/-luokat:
Asehistorian liiton pistoolilajit/-luokat:
Richard Anderson

Richard Norman Anderson (8. elokuuta 1926 Long Branch, New Jersey – 31. elokuuta 2017 Beverly Hills, Kalifornia) oli yhdysvaltalainen näyttelijä. Hän tuli tutuksi sekä elokuva- että televisiomaailmasta.
Anderson syntyi Long Branchissa, New Jerseyssä. Hänellä oli jo 1950-luvulla rooli "Zorro"-televisiosarjassa ja merimiehen rooli elokuvassa "Epäilty" (1951). Hän jatkoi uraansa menestyksellä läpi 1960-luvun ja saavutti kenties pysyvimmät menestyksensä 1970-luvun sarjoissa "Kuuden miljoonan dollarin mies" sekä "The Bionic Woman" (molemmissa Oscar Goldmanin rooli) ja näistä tehdyissä elokuvissa.
Anderson jatkoi uraansa näyttelijänä aina 2000-luvulle, vaikka vietti elokuussa 2006 jo 80-vuotispäiväänsä.
Andersonin ensimmäinen vaimo Carol Lee Ladd oli Alan Laddin tytär. Vuonna 1955 alkanut avioliitto päättyi eroon vuonna 1956. Hän sai toisen vaimonsa Katharine Thalbergin kanssa kolme tytärtä, mutta erosi toistamiseen vuonna 1973. Anderson kuoli kotonaan Beverly Hillsissä Los Angelesissa Kaliforniassa 31. elokuuta 2017 91-vuotiaana.
Nobody’s Perfect

Nobody’s Perfect on Deep Purplen livealbumi vuodelta 1988. 
Taustatietoa.
Albumi nauhoitettiin seuraavissa paikoissa: Irvine Meadows (23.5.1987), Phoenix (30.5.1987), Oslo (22.8.1987) ja Verona (6.9.1987). "Hush" uudelleennauhoitettiin 20-vuotisjuhlan kunniaksi helmikuussa 1988 Hook End Manor -studioilla Englannissa. Myös "Black Night" uudelleennauhoitettiin, mutta jätettiin julkaisematta. "Bad Attitude" ja "Space Truckin'" olivat alun perin vain lp-versiossa ja "Dead or Alive" vain kasettiversiossa. Remasteroitu cd-versio sisältää kaikki kappaleet.
Bruce Alger

Bruce Reynolds Alger (12. kesäkuuta 1918 Dallas, Texas – 13. huhtikuuta 2015 Palm Bay, Florida) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasista vuosina 1955–1965.
Alger oli toisen maailmansodan veteraani ja valmistunut Princetonin yliopistosta.
Ylpeys ja ennakkoluulo (täsmennyssivu)

 Ylpeys ja ennakkoluulo voi tarkoittaa seuraavia asioita:
Come Hell or High Water

Come Hell or High Water on Deep Purplen vuonna 1994 julkaisema livealbumi. Se nauhoitettiin vuoden 1993 Euroopan kiertueella ja on viimeinen albumi, jolla Ritchie Blackmore on mukana. Hän erosi saman kiertueen päätteeksi Helsingin konsertin (17.11.1993) jälkeen. Myös samanniminen video ja DVD on julkaistu. Albumi on nauhoitettu Stuttgartissa (16.10.1993) ja Birminghamissa (9.11.1993).
DVD.
Albumin videopainos julkaistiin vuonna 1994. Sen kappaleet on kuvattu yhtyeen Birminghamin National Exhibition Centren konsertissa 9. marraskuuta 1993, joka jäi kitaristi Ritchie Blackmoren viimeiseksi yhtyeessä. Konserttimateriaalin lisäksi videolla on yhtyeen jäsenten haastatteluja Blackmorea lukuun ottamatta.